แก้ไขเพิ่มเติมข้อมูล วันที่ 27 กรกฎาคม 2544

1.  ปัจจัยความเสี่ยง

ปัจจัยความเสี่ยงที่อาจจะกระทบต่อผลการดำเนินงานของบริษัทอย่างมีนัยสำคัญ มีดังต่อไปนี้

1.  ความเสี่ยงจากการขาดแคลนวัตถุดิบ

    1.  เยื่อกระดาษ

บริษัท เบอร์ลี่ ยุคเกอร์ เซลล็อกซ์ ใช้วัตถุดิบเยื่อกระดาษ
ซึ่งเป็นสินค้าเกษตรที่มีราคาแปรผันตามฤดูกาล ภาวะดินฟ้าอากาศ นโยบายรัฐบาล
และตามราคาตลาดโลก นอกจากนี้ เยื่อกระดาษอาจมีการขาดแคลนในบางเวลาด้วย
การที่ราคาวัตถุดิบมีความผันผวนหรืออาจขาดแคลนดังกล่าว
จึงส่งผลกระทบต่อการผลิตและต้นทุนการผลิตให้สูงขึ้น
เนื่องจากการผลิตกระดาษอนามัยของบริษัทมีรายได้ถึงประมาณ 1,251 ล้านบาท คิดเป็นร้อยละ 74
ของรายได้รวม ดังนั้น
หากราคาวัตถุดิบสูงขึ้นหรือขาดแคลนก็จะส่งผลกระทบต่อรายได้และกำไรของบริษัทโดยตรง
ถ้าบริษัทปรับราคาสินค้า ยอดขายจะลดต่ำลง
โดยลูกค้าหันไปซื้อสินค้าของคู่แข่งที่ยังไม่มีการปรับราคาทันที
ส่งผลกระทบต่อส่วนแบ่งการตลาดของบริษัท อย่างไรก็ตาม
บริษัทมีนโยบายและมาตรการป้องกันการขาดแคลนวัตถุดิบคงคลังในช่วง 75 วัน อย่างสม่ำเสมอ
จัดทำแผนการผลิตล่วงหน้าเพื่อให้การจัดหาวัตถุดิบไม่สะดุดหรือหยุดชะงัก
และมีวัตถุดิบเพียงพอแก่ความต้องการใช้งาน มีการสำรวจตลาด
สำรวจความต้องการของผู้บริโภคและติดตามสถานการณ์ราคาเยื่อกระดาษในตลาดโลกอยู่ตลอดเวลา
โดยจัดให้มีการประสานงานแลกเปลี่ยนข้อมูลระหว่างการตลาดและฝ่ายผลิตอย่างใกล้ชิด
เพื่อให้ฝ่ายผลิตได้รับทราบแผนการตลาดและสามารถจัดเตรียมวัตถุดิบได้อย่างใกล้เคียงความเป็นจริงให้มากที่สุด
แผนงานจะมีการปรับเปลี่ยนให้ทันต่อสถานการณ์ปัจจุบันในลักษณะ Rolling Plan

2.  เหล็ก

เมื่อปี 2541 รัฐบาลได้เรียกเก็บภาษีนำเข้าร้อยละ 10
จากเหล็กสำเร็จรูปที่นำมาใช้เพื่อจุดประสงค์ในการผลิต บริษัท ไทย-สแกนดิค สตีล
ได้รับผลกระทบเนื่องจากอุตสาหกรรมเหล็กกล้าในประเทศไม่ได้ผลิตเหล็กกล้าทุกชนิดที่กำหนดให้ใช้สำหรับเสาจ่ายไฟฟ้าแรงสูงหรือหอพาดสายโทรคมนาคม
นอกจากนี้รัฐบาลยังได้กำหนดเพิ่มเติมให้มีใบอนุญาตสำหรับการนำเหล็กสำเร็จรูปนำเข้ามาผลิตในประเทศ
บริษัทจึงต้องหยุดการผลิตเป็นเวลา 7 สัปดาห์ ในช่วงไตรมาสที่สี่ของปี 2541 ปัจจุบัน
บริษัทได้เปลี่ยนแนวทางการประกอบธุรกิจจากโครงการขนาดใหญ่ในการผลิตเสาส่งไฟฟ้าแรงสูง มา

แก้ไขเพิ่มเติมข้อมูล วันที่ 27 กรกฎาคม 2544

เป็นการเสาะหาขอบข่ายงานที่กว้างขึ้น
โดยเป็นผู้รับช่วงเกี่ยวกับการประกอบโครงสร้างเหล็กและชุบ สังกะสีสำหรับสถานีไฟฟ้าย่อย

1.3 หัวมันฝรั่ง

บริษัทต้องใช้วัตถุดิบคือหัวพันธุ์มันฝรั่งซึ่งต้องนำเข้าจากต่างประเทศมาส่งเสริมให้เกษตรกรไทยทำการเพาะปลูกในประเทศ
โดยบริษัทจะทำการรับซื้อคืนผลผลิตมันฝรั่งสดจากเกษตรกรที่ร่วมโครงการ
มันฝรั่งเป็นพืชเกษตรที่มีความเปราะบางต่อสภาวะอากาศและโรคพืช
ซึ่งมีผลกระทบโดยตรงต่อผลผลิตต่อไร่ในแต่ละฤดูกาลเพาะปลูก
อันจะมีผลกระทบต่อเนื่องต่อราคาต้นทุนมันฝรั่ง รวมถึงบัญชีลูกหนี้เกษตรกรอีกด้วย
การผลิตมันฝรั่งของบริษัทมีรายได้ประมาณ 386.4 ล้านบาท คิดเป็นร้อยละ 66 ของรายได้รวม
ดังนั้น หากราคาวัตถุดิบสูงขึ้นหรือขาดแคลน ก็จะส่งผลกระทบต่อรายได้และกำไรของบริษัทได้

บริษัทได้แก้ไขโดยการขยายพื้นที่การเพาะปลูกให้มีการกระจายตัวในวงกว้างเพื่อกระจายความเสี่ยงของพื้นที่เมื่อเกิดการแปรปรวนของสภาพดินฟ้าอากาศ
นอกจากนี้ยังได้พยายามเพิ่มเติมความรู้และทักษะให้แก่เกษตรกรเพื่อปรับปรุงและแก้ไขปัญหาให้ได้รวดเร็ว

ราคาเป็นปัจจัยที่อ่อนไหวต่อการขาย เนื่องจากสภาวะเศรษฐกิจ
กำลังซื้อของผู้บริโภครวมถึงปัจจัยการแข่งขันอย่างสูงในตลาด
ทำให้การพิจารณาเรื่องการปรับขึ้นราคาเป็นเรื่องที่จะต้องใช้ความระมัดระวังอย่างที่สุด

2. ความเสี่ยงกรณีค่าเงินบาทอ่อนตัวลง

กรณีที่ค่าเงินบาทอ่อนตัวลงและทำให้ราคาวัตถุดิบสูงขึ้นนั้น สำหรับกระดาษอนามัย
การโอนภาระต้นทุนส่วนเพิ่มนี้ให้กับลูกค้า บริษัทจะได้รับผลกระทบด้วยโดยตรงต่อยอดขายที่อาจลดลง
ในกรณีนี้บริษัทได้มีนโยบายในการบริหารความเสี่ยงและผลกระทบที่อาจเกิดขึ้นโดยให้มีการแจ้งยืนยันราคาล่วงหน้า
75 วัน รักษาระดับวัตถุดิบคงคลัง 75 วัน อย่างสม่ำเสมอ
ใช้ราคาตายตัวในการจัดซื้อวัตถุดิบทั้งปริมาณและราคา ณ วันที่สั่งซื้อ อย่างไรก็ตาม
ในสถานการณ์ปกติบริษัทจะไม่ผลักภาระให้ผู้บริโภค
นอกจากนี้บริษัทมีการจำหน่ายสินค้าไปยังต่างประเทศด้วย ดังนั้น
จึงมีเงินตราต่างประเทศชำระค่าวัตถุดิบอย่างเพียงพอ

สำหรับขนมขบเคี้ยว วัตถุดิบที่บริษัทใช้ในการผลิตเป็นวัตถุดิบภายในประเทศ
จึงทำให้ผลกระทบที่อาจเกิดจากการอ่อนตัวของค่าเงินบาทไม่เป็นสาระสำคัญโดยตรง อย่างไรก็ดี
อาจมีผลทางอ้อมกับการปรับราคาสินค้าวัตถุดิบที่ต้องนำเข้ามาแปรรูป
ซึ่งจะเป็นในลักษณะวงกว้างทั้งระบบมากกว่า

ที่จะมีโดยตรงเฉพาะกับบริษัท
ทั้งนี้บริษัทจะมีการทำสัญญาซื้อขายล่วงหน้าเงินตราต่างประเทศกับสินค้าวัตถุดิบหลัก เช่น
หัวพันธุ์มันฝรั่งและเครื่องจักร/อุปกรณ์ เพื่อป้องกันความเสี่ยง

แก้ไขเพิ่มเติมข้อมูล วันที่ 27 กรกฎาคม 2544 3. ความเสี่ยงเรื่องการเพิ่มภาษีนำเข้า

ไวน์ซึ่งเป็นสินค้านำเข้าร้อยละ 100
การปรับภาษีของรัฐบาลที่ผ่านมามีผลกระทบกับต้นทุนนำเข้าใหม่ทันทีประมาณร้อยละ 17
(เฉพาะภาษี) ซึ่งไม่รวมถึงอัตราแลกเปลี่ยนที่เพิ่มขึ้นอีกประมาณร้อยละ 8-15
ในด้านราคาบริษัทไม่สามารถปรับราคาขึ้นในทันทีเนื่องจากบริษัทต้องให้ระยะเวลาลูกค้า 3-4 เดือน
เพื่อปรับเปลี่ยนราคาใหม่ และต้องทำการเปรียบเทียบราคากับคู่แข่ง
การรักษาอัตรากำไรค่อนข้างเป็นไปได้ยาก
เนื่องจากสภาพตลาดผู้บริโภคโดยรวมไม่มีกำลังในการซื้อ
การเพิ่มราคามีผลให้ลูกค้าหยุดซื้อและเปลี่ยนไปซื้อยี่ห้ออื่นที่ราคาคงเดิม
สำหรับผลิตภัณฑ์เคมีซึ่งเป็นสินค้านำเข้าร้อยละ 100 หากมีการปรับภาษีบริษัทสามารถปรับราคาได้
จะส่งผลกระทบในระยะสั้นเท่านั้น ในระยะยาวบริษัทยังคงรักษาอัตราส่วนกำไรได้เช่นเดิม
สำหรับเครื่องจักรกลซึ่งเป็นสินค้านำเข้าร้อยละ 80 ในการปรับเพิ่มภาษีที่ผ่านมา
บริษัทสามารถปรับราคาสินค้าขึ้นได้โดยยังคงรักษาอัตราส่วนกำไรได้และไม่เกิดผลกระทบต่อการจำหน่าย
เทคโนโลยีทางภาพ เป็นสินค้านำเข้าร้อยละ 99 ในการปรับราคาสินค้าขึ้นเนื่องจากการขึ้นภาษี
ไม่สามารถรักษาอัตราส่วนกำไรได้เช่นเดิม
ในระยะสั้นการนำเข้าสินค้าน้อยลงเพราะผู้บริโภคหันไปนิยมสินค้าหนีภาษีเพราะมีราคาต่ำกว่ามาก
ในระยะยาวยอดขายจะลดลงอย่างต่อเนื่องจนไม่คุ้มค่ากับการลงทุนและจะกระทบถึงการจ้างงาน
และทำให้เกิดผู้ประกอบธุรกิจผิดกฎหมาย หนีภาษีมากขึ้น สินค้าเครื่องเขียนมีสินค้านำเข้าร้อยละ
18.7 หากมีการปรับภาษีจนส่งผลกระทบต่อกำไรอย่างเห็นได้ชัด
บริษัทจะพิจารณาปรับราคากับลูกค้าเป็นกรณีไป สำหรับยาและเครื่องมือแพทย์
เป็นสินค้านำเข้าร้อยละ 90 ในการปรับเพิ่มภาษีในอดีตมีผลต่ออัตราส่วนกำไร เนื่องจากสินค้ายา
อาหารและนม เป็นสินค้าควบคุมราคาโดยกรมการค้าภายใน บริษัทสามารถปรับราคาสินค้าขึ้นไปได้
แต่จะต้องมีการแจกแจงโครงสร้างราคาซึ่งกระทำค่อนข้างยาก
สินค้าอุปโภคบริโภคเป็นสินค้านำเข้าร้อยละ 5 ในการปรับเพิ่มภาษีที่ผ่านมา
บริษัทสามารถปรับราคาสินค้าขึ้นไปได้โดยไม่สามารถรักษาอัตรากำไรเช่นเดิมได้